Eurovision Song Contest 1988

Eurovision Song Contest 1988 var den 33. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert av den irske kringkasteren RTÉ lørdag 30. april 1988 i RDS Simmonscourt Pavilion i Dublin i Irland. Dette var tredje gang Irland arrangerte finalen, og andre gang konkurransen fant sted i RDS Simmonscourt Pavilion – første gang var i 1981. Programledere var Pat Kenny og Michelle Rocca. 

Til sammen deltok 21 land i konkurransen. Opprinnelig var 22 land påmeldt, men Kypros måtte trekke seg noen uker før finalen. Årsaken var at det kypriotiske bidraget hadde vært offentliggjort tidligere, og dermed brøt konkurransereglene. 

Avstemningen ble en av de mest spennende og nervepirrende i konkurransens historie. Lenge så Storbritannias «Go» ut til å vinne, men helt på tampen gikk Sveits forbi og vant med ett poeng. Sveits var representert av den da ukjente Céline Dion, som sang bidraget «Ne partez pas sans moi». Seieren var med på å lansere Dions internasjonale karriere, og hun ble senere en av verdens mestselgende artister gjennom tidene. Per  er dette siste gang en franskspråklig sang vant konkurransen, etter at franske sanger hadde dominert konkurransen tiårene før. Danmark ble nummer tre, Luxembourgs Lara Fabian ble nummer fire, mens Norge kom på femteplass. Det norske bidraget var «For vår jord», fremført av Karoline Krüger og komponert av Anita Skorgan og Erik Hillestad. Femteplassen var Norges fjerde beste plassering i konkurransen til da, og utenom seieren i 1985, var det Norges beste plassering siden tredjeplassen i 1966.

 Bakgrunn 
Etter Johnny Logans seier med «Hold Me Now» året før, var den irske kringkasteren RTÉ vert for tredje gang. Kanalen la finalen til hovedstaden Dublin, slik de også hadde gjort i 1971 og 1981. Som i 1981 var RDS Simmonscourt Pavilion vertsarena. 

De 22 landene som deltok året før, meldte seg også på dette året. Kypros måtte imidlertid trekke seg fra konkurransen da det viste seg at låten deres, «Thimáme» fremført av Jánnis Dimitríou, hadde blitt sendt inn til den kypriotiske finalen i 1984. Dette var et brudd på både Kypros' og EBUs konkurranseregler. Dermed sank deltakerantallet til 21 dette året.

Fremveksten av kommersielle tv-kanaler i Europa hadde gitt de europeiske allmennkringkasterne hard konkurranse om tv-seerne. RTÉ gjorde derfor flere endringer i produksjonen for å nå et yngre publikum. Scenen og dekoren var laget slik at arenaen så mye større ut enn den egentlig var. For første gang ble det også brukt en digital poengtavle, i motsetning til fysiske poengtavler som hadde blitt brukt tidligere. Pauseinnslaget var en musikkvideo med den irske rockegruppen Hothouse Flowers og ble filmet i elleve land i Europa. Dette var den dyreste irske musikkvideoen til da. 

Som programledere valgte irsk fjernsyn Michelle Rocca, modell og tidligere Miss Irland, og Pat Kenny, en velkjent journalist og nyhetsoppleser. 

Startrekkefølgen ble avgjort ved loddtrekning høsten 1987. Island ble trukket til å starte, mens Jugoslavia ble trukket til å avslutte showet. Norge fikk startnummer 15, mens Kypros fikk startnummer to. Da Kypros senere trakk seg fra konkurransen, rykket landene med startnummer 3–22 et «hakk frem», slik at de fikk startnummer 2–21.

 Sendingen 
miniatyr|Svenske Tommy Körberg slet med sykdom før finalen, men fikk fullt hus av den norske juryen.
Finalesendingen hadde et potensielt publikum på 600 millioner seere og ble kringkastet i Europa, Midtøsten, Sovjetunionen og Australia. De største forhåndsfavorittene til å vinne var Sveits, Tyskland, Storbritannia og, uvanlig nok, Norge.

Showet åpnet med en kortfilm som skildret irsk landskap og historie, før Johnny Logan kom på scenen og fremførte fjorårsvinneren «Hold Me Now». Deretter kom programlederduoen Michelle Rocca og Pat Kenny på scenen. Sistnevnte holdt en kort introduksjon på irsk, før Rocca fortsatte på fransk. Til slutt avsluttet Pat Kenny med å ønske seerne velkommen på engelsk.

Konkurransen dette året sammenfalt med tusenårsjubileet til Dublin, som ble grunnlagt av norske vikinger. Programleder Pat Kenny bemerket humoristisk at han hadde snakket med den norske delegasjonen som «var langt triveligere enn deres forgjengere», og at nordmennene denne gang ikke hadde «plyndret et eneste kloster på vei hit». Han la imidlertid til: «Men hvem vet hva som skjer i morgen, dersom de ikke vinner!».

Deretter kom en kortfilm som viste bilder av artistene og delegasjonene rundt om i Dublin i finaleuken. Etter filmen startet konkurransen, og hvert bidrag ble introdusert av en postkort-film som viste den respektive artisten i ulike irske miljøer.

Blant artistene var flere tidligere deltakere. Svenske Tommy Körberg hadde deltatt for Sverige i 1969, og slet denne gang med en kraftig halsinfeksjon dagene før finalen. Han var så syk at den svenske komponisten Py Bäckman måtte steppe inn på generalprøven kvelden før finalen. Körberg klarte imidlertid å komme seg på bena til finalen, men stemmen bar preg av sykdommen under finalefremføringen. Sverige endte på delt tolvteplass. 

Tilbake var også den tyrkiske gruppen MFÖ som hadde deltatt tre år tidligere, og Portugals Dora som hadde deltatt i Bergen to år tidligere. Danske Hot Eyes var med for tredje gang, etter å ha blitt nummer fire i 1984 og nummer elleve i 1985. Denne gang fikk Danmark en sterk tredjeplass med «'», danskenes beste plassering utenom seieren i 1963. Den danske kvinnelige vokalisten, Kirsten Siggaard, var også høygravid under sendingen og fødte en sønn bare tre uker senere. Israelske  hadde deltatt i 1976, og hun var programleder for konkurransen i 1979. Denne gang ble hun nummer syv med «Ben adam». 

Sveits var på sin side representert av en nykommer – fransk-kanadiske Céline Dion. Hun hadde vunnet den sveitsiske finalen tidligere samme år med balladen «Ne partez pas sans moi». Det er ingen regler i Eurovision Song Contest som krever at artisten må komme fra det landet en representerer. Dion vant konkurransen med ett eneste poeng foran Storbritannias «Go», etter en av de mest spennende avstemningene i konkurransens historie. Vinnersangen fikk ingen stor kommersiell suksess etter seieren, men Dion skulle få år senere bygge opp en svært suksessfull artistkarriere og ble til slutt en av verdens mest populære sangere. 

En annen franskspråklig kvinnelig artist som senere fikk stor suksess, var belgiske Lara Fabian som representerte Luxembourg. Hun ble nummer fire, men fikk senere en internasjonal artistkarriere. I 2000 toppet hun den amerikanske Billboard-listen med «I Will Love Again». 

Norges bidrag

Norge var representert av 18 år gamle Karoline Krüger som sang «For vår jord», komponert av Anita Skorgan med tekst av Erik Hillestad. Sangen vant en klar seier i den norske finalen, foran blant andre Jahn Teigens «Glasnost». I Eurovision Song Contest var den norske balladen blant favorittene til å vinne. Norge var det 15. bidraget ut på scenen, og Karoline Krüger sang «For vår jord» sittende ved et flygel. På scenen var også koristene Kari Iveland, Elisabeth Moberg, Frank Ådahl og Tor Endresen. Endresen skulle delta i samme konkurranse i samme by ni år senere, og Ådahl representerte Sverige to år senere, i gruppen Edin-Ådahl. I avstemningen fikk Norge til sammen  og endte på femteplass. Utenom seieren i 1985, var dette Norges beste plassering siden tredjeplassen i 1966. Det norske bidraget fikk  fra Storbritannia og  fra Jugoslavia. 

Dirigent for Norge var Arild Stav, mens John Andreassen kommenterte finalen for NRK Fjernsynet og NRK P2. Andreas Diesen leste den norske juryens poeng fra studio på Marienlyst i Oslo.

 Avstemningen 
Pauseinnslaget var en musikkvideo med den irske rockegruppen Hothouse Flowers og ble filmet i elleve land i Europa – blant annet Norge. Opptredenen i Eurovision Song Contest satte fart i gruppens karriere i tiden etter.
miniatyr|Céline Dion fikk etter hvert en stor internasjonal artistkarriere. Her fra en konsert i 2013.
Etter pausenummeret startet avstemningen. Hvert land hadde en jury med 16 lekfolk mellom 16 og 60 år som bedømte de andre landenes sanger. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Frank Naef fra EBU. Hvert land hadde en representant som leste opp juryens poeng via telefon på direkten under avstemningen. 

Den norske juryen gjorde seg bemerket med å gi 10 poeng til Danmark og 12 poeng til Sverige. Den nabovennlige poenggivingen fikk programleder Pat Kenny til å sarkastisk bemerke: «And you are to be commended by the Swedes for your neighbourly gesture» (og dere skal berømmes av svenskene for deres nabovennlige gest). 

Avstemningen ble en av de mest spennende i konkurransens historie. Flere land kjempet i teten, men utover i stemmegivningen utviklet det seg til en tett kamp mellom Storbritannia og Sveits. Mot slutten av ledet Storbritannia klart, men Sveits tok innpå. Før Jugoslavia som siste land skulle avgi poeng, ledet Storbritannia med fem poeng. Sveits fikk imidlertid seks poeng fra den jugoslaviske juryen, mens Storbritannia ikke fikk noen. Dermed vant Céline Dion med ett poeng foran britiske Scott Fitzgerald og «Go».

Vinnersangen var komponert av tyrkisk-sveitsiske Atilla Şereftuğ, med tekst av sveitsiske Nella Martinetti. Dette var andre og foreløpig siste gang Sveits vant konkurransen. Første gang var med Lys Assia i 1956. Dette er per  fremdeles siste gang en franskspråklig sang vant konkurransen; i tiårene i forveien hadde franske sanger dominert konkurransen.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01«Þú og þeir (Sókrates)»IslandskDu og dem (Sokrates)162002Tommy Körberg«Stad i ljus»SvenskBy i lys125203«Nauravat silmät muistetaan»FinskSmilende øyne er dem du husker20304«Go»EngelskGå213605MFÖ«Sufi»Tyrkisk–153706«La chica que yo quiero (Made in Spain)»SpanskJenta jeg elsker (Laget i Spania)115807«Shangri-la»Nederlandsk–97008«» (בן אדם)HebraiskMenneske78509Céline Dion«Ne partez pas sans moi»FranskIkke dra uten meg113710«»EngelskTa ham hjem87911«»TyskSang til en venn144812«»Tysk–21013Hot Eyes«»DanskKan du se hva jeg sa?39214«Klóun» (Κλόουν)GreskKlovn171015Karoline Krüger«For vår jord»Norsk–58816Reynaert«»FranskLa solen skinne18517Lara Fabian«»FranskTror49018«»ItalienskLever (Skriver til deg)125219«»FranskSmørsanger106420«»PortugisiskJeg kommer igjen18521«»KroatiskSlubbert687

 Tilbakevendende artister 
ArtistLandDeltok iMerknaderHot Eyes1984, 19851987Som støtteband for Vicky RostiYardena Arazi1976, 1979I 1976 som del av gruppen Chocolate, Menta, Mastik, og i 1979 som programlederReuven Gvirtz (støttevokalist)1979Som del av gruppen Milk and HoneyYehuda Tamir (støttevokalist)Dora1986Tommy Körberg1969MFÖ1985

 Poengtavle 
Tavlen er ordnet etter stemmerekkefølgen i finalen.
DeltakerlandPoenggivende landSumPlass1441282016328581213105212332015101210105710101065128123136241518846371525268182668458116677261212577096646310152310531010185771251010810410121084171126137172321264767754527988513566428481402110341126144121071269233710175871271813573471088555184101275121212268243904847825328552122382233735121011264104151812618712234124763876

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra3Frankrike, Nederland, ØsterrikeDanmark, Island, IsraelFinland, Irland, SveitsBelgia, Italia, TyrkiaPortugal, Sverige, Tyskland2Hellas, Luxembourg1JugoslaviaSpaniaStorbritanniaNorge

 Dirigenter 
Mens Noel Kelehan var sjefdirigent, hadde de fleste landene med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent  IslandHjálmar H. Ragnarsson  SverigeCurt-Eric Holmquist  FinlandOssi Runne  StorbritanniaRonnie Hazlehurst  Tyrkia Garo Mafyan  SpaniaEduardo Leyva  NederlandRogier van Otterloo  IsraelKobi Oshrat  SveitsIngen dirigent  IrlandNoel Kelehan  TysklandLaszlo Bencker  ØsterrikeRichard Österreicher  Danmark Henrik Krogsgaard  HellasJorgos Niarkhos  Norge Arild Stav  BelgiaFreddy Sunder  LuxembourgAlec Mansion  ItaliaGianfranco Lombardi  FrankrikeJean-Claude Petit  PortugalJaime Oliveira  JugoslaviaNikica Kalogjera

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen:

1. Guðrún Skúladóttir
2. Maud Uppling
3. Solveig Herlin
4. Colin Berry
5. Canan Kumbasar
6. Matilde Jarrín
7. Joop van Os
8. Yitzhak Shim'oni 
9. Michel StockerBaumann, Peter Ramón (OGAE Switzerland)
10. John Skehan
11. Lotti Ohnesorge
12. Tilia Herold
13. Bent Henius
14. Fotini Giannoulatou
15. Andreas Diesen
16. Jacques Olivier
17. Jean-Luc Bertrand
18. Mariolina Cannuli
19. Catherine Ceylac
20. Maria Margarida Gaspar
21. Miša Molk 

 Kommentatorer og sendinger 
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer og poengopplesere under Eurovision Song Contest 1988:
LandKringkasterKanalKommentator BelgiaBRTNBRT TV1Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 BRT Radio 2Julien Put og Herwig HaesRTBFRTBF1Pierre Collard-BovyRTBF La PremièrePatrick Duhamel og Stéphane Dupont DanmarkDanmarks RadioDR TVJørgen de MyliusDR P2 FinlandYleYle TV1, Yle TV2Erkki Pohjanheimo FrankrikeFrance TélévisionAntenne 2Lionel CassanRadio FranceFrance InterJulien Lepers HellasERTET1ERA 1Dimitris Konstantaras IrlandRTÉRTÉ 1Mike MurphyRTÉ FM3 IslandRÚVSjónvarpiðHermann GunnarssonRás 1 IsraelIBAIsraelsk fjernsynIngen kommentatorReshet GimelYigal Ravid ItaliaRaiRai TreDaniele Piombi JugoslaviaJRTTVB1Mladen PopovićTVZ 1Oliver MlakarTVLJ1Marjeta Keršič SvetelTVSa 1Ukjent LuxembourgCLTRTL TélévisionFransk: Valérie SarnRTL plusTysk: Oliver SpieckerRTLFransk: André Torrent NederlandNOSNederland 3Willem van Beusekom NorgeNRKNRK FjernsynetJohn AndreassenNRK P2 PortugalRTPRTP1Margarida Andrade  SpaniaTVETVE 2Beatriz Pécker  StorbritanniaBBCBBC1Terry WoganBBC Radio 2 SveitsSRG SSRSRG SportketteTysk: SSR Chaine SportiveFransk: Serge MoissonSSR Canale SportivoItaliensk: Ezio Guidi SverigeSVTTV2Bengt Grafström SRSR P3Kalle Oldby TyrkiaTRTTV1Bülend ÖzverenTRT Radyo 3Şebnem Savaşçı TysklandARDErstes Deutsches FernsehenNicole og Claus-Erich BoetzkesDeutschlandfunkPeter Urban ØsterrikeORFFS1Ernst GrissemannMutavdzic, Sascha (OGAE Austria)Hitradio Ö3Hans Leitinger
+Kommentatorer og sendinger i ikke-deltakende landLandKringkasterKanalKommentator AustraliaSBSSBS TVBrukte BBC-kommentaren til Terry Wogan. Vist i opptak dagen etter KyprosRIKRIK TVDafni Bokota

 Referanser 

 Eksterne lenker 


  Eurovision Song Contest 1988

Kategori:Musikk i 1988
Kategori:1988 i Irland
Kategori:Eurovision Song Contest